Ζώπυρος (σατράπης)

Ο Ζώπυρος (περ. 500 π.Χ) ήταν Πέρσης ευγενής που αναφέρεται στις Ιστορίες του Ηροδότου.

Ήταν γιος του Μεγάβυζου, ο οποίος βοήθησε τον Δαρείο Α΄ στην ανάβαση του στον θρόνο. Όταν η Βαβυλώνα επαναστάτησε εναντίον του Δαρείου, ο Ζώπυρος συνέλαβε ένα σχέδιο για την ανακατάληψη της πόλης. Αφού έκοψε τη μύτη και τ' αυτιά του, ο Ζώπυρος εμφανίστηκε ενώπιον του Δαρείου και του ανέφερε το σχέδιο του: θα πήγαινε στη Βαβυλώνα και θα δήλωνε πως ήταν εξορισμένος που τιμωρήθηκε από τον Δαρείο. Οι Βαβυλώνιοι τον πίστεψαν και του ανέθεσαν τη διοίκηση των στρατευμάτων, γεγονός που επέτρεψε στον Ζώπυρο να αποδυναμώσει την άμυνα της πόληςKatharina Wesselmann. "Tricksters and Structure in Herodotus". Mythical Structures in Herodotus' Histories.  Center for Hellenic Studies, Harvard University. Retrieved 21 June 2019.. Οι στρατιές του Δαρείου ανακατέλαβαν την πόλη και ο Ζώπυρος έγινε σατράπης.

Η ακρίβεια αυτή της περιγραφής αμφισβητείται. Πρώτον, η ιστορία θυμίζει την ομηρική περιγραφή της κατασκοπείας του Οδυσσέα στην ΤροίαΟμήρου Οδύσσεια, δ 240-246. Δεύτερον, καμία επιγραφή σε σφηνοειδή γραφή δεν αναφέρει τον Ζώπυρο ως σατράπη της Βαβυλώνας.

Σύμφωνα με τον Ηρόδοτο, ο Ζώπυρος είχε ένα γιο ονόματι Μεγάβυζος.

 Παραπομπές 

Εξωτερικοί σύνδεσμοι


Κατηγορία:Πέρσες